Janet Kavandi
Janet Lynn Kavandi (sündinud 17. juulil 1959) on Ameerika Ühendriikide keemik ja endine NASA astronaut. Kavandi valiti astronaudiks 1994. aastal ja ta on osalenud kolmel Space Shuttle'i missioonil. Tema esmalend oli 1998. aastal toimunud missioon STS-91. 2000. aastal osales ta missioonil STS-99, mille ajal kaardistati radariga Maa. Tema viimane missioon oli STS-104, mis toimus 2001. aastal. Märtsis 2016 sai Kavandi NASA Glenni Uurimiskeskuse direktoriks. Ta lahkus NASA-st 2019. aastal.